Jangan Lupa Saksikan Musim Terakhir “Snowdrop” & Menangi Poster Yang Ditandatangani Oleh Jung Hae-In & Jisoo.
Selepas berminggu-minggu bersiaran, drama aksi mendebarkan dan percintaan yang mengusik jiwa, Snowdrop, akan mencapai kemuncaknya pada penghujung bulan ini.  Peminat kdrama itu pasti tidak mahu terlepas kesimpulan yang dinanti-nantikan untuk mengentahui sama ada Soo Ho (Jung Hae-In) dan Yeong-ro (Jisoo) akan mencapai kebahagiaan mereka selamanya. Episod terakhir Snowdrop akan disiarkan secara eksklusif di Disney+ Hotstar pada 31 Januari ini. Berlatarbelakangkan pergolakan politik yang merebak di semenanjung Korea pada tahun 1987, drama 16-episod itu membawa penonton melihat perjalanan yang penuh emosi ketika pasangan muda itu bertarung melawan segala kemungkinan antara satu sama lain. Bagi meraikan ‘season finale’ yang akan datang, penonton di Malaysia berpeluang memenangi barangan eksklusif Snowdrop dengan menyertai peraduan pemberian hadiah dan mencari kapal terbang kertas, yang mengandungi teka-teki, di lima lokasi berbeza di seluruh akaun media sosial Disney+ Hotstar.  Setiap teka-teki yang diselesaikan akan mendedahkan mesej rahsia – tafsir mesej rahsia secara penuh dan hantar ke Instagram @DisneyPlusHotStarMY berserta dengan jawapan anda. Enam pemenang bertuah pertama akan membawa pulang polaroid atau poster yang ditandatangani oleh Jung Hae-In dan Jisoo. Peraduan ini akan berlangsung dari 25 Januari hingga 31 Januari 2022. Ketahui butiran lanjut peraduan di Instagram, Facebook dan Twitter Disney+ Hotstar, dan pastikan anda mencari kapal terbang kertas! Tidak cukup menikmati Snowdrop? Disney+ Hotstar juga telah menyediakan ‘mobile wallpaper’ yang menakjubkan untuk digunakan oleh peminat. Anda boleh lihatnya di sini!